paragraph_text: Središnja knjižnica Roma nastoji biti sinergijsko mjesto i obavijesni izvor građe kroz koju će se moći pratiti povijest i razvoj romskog naroda, njegovih putovanja, stradanja i postignuća kroz stoljeća. Knjižnica predstavlja interdisciplinarni prostor u kojem se razmjenjuju informacije i znanja. Njena je djelatnost podjednako posvećena povijesnim temama kao i praćenju recentnih stručnih publikacija i ostalih vrsta izvora. Izvori informacija temeljeni su na standardima i mjerilima kvalitete te profesionalnosti. Kao takva Središnja knjižnica Roma u RH u svojem se poslovanju vodi važećim Zakonom o knjižnicama i knjižničarstvu i pravilnicima.